CELEX: 32013D0346
Language: lv
Date: 2013-06-28 00:00:00
Title: 2013/346/ES: Komisijas Īstenošanas lēmums ( 2013. gada 28. jūnijs ), ar kuru apstiprina Horvātijas iesniegto plānu, kas paredz saskaņā ar Padomes Direktīvu 2009/158/EK apstiprināt uzņēmumus saistībā ar mājputnu un inkubējamu olu iekšējo tirdzniecību Savienībā (izziņots ar dokumenta numuru C(2013) 3988)  Dokuments attiecas uz EEZ

2.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 183/12
            
         
      KOMISIJAS ĪSTENOŠANAS LĒMUMS
   
   (2013. gada 28. jūnijs),
   ar kuru apstiprina Horvātijas iesniegto plānu, kas paredz saskaņā ar Padomes Direktīvu 2009/158/EK apstiprināt uzņēmumus saistībā ar mājputnu un inkubējamu olu iekšējo tirdzniecību Savienībā
   (izziņots ar dokumenta numuru C(2013) 3988)
   (Dokuments attiecas uz EEZ)
   (2013/346/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Direktīvu 2009/158/EK par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (1), un jo īpaši tās 3. panta 1. punkta otro daļu,
   tā kā:
   
               (1)
            
            
               Direktīvas 2009/158/EK 3. panta 1. punkts paredz, ka dalībvalstīm ir jāiesniedz Komisijai plāns ar to valstī veicamo pasākumu aprakstu, ko tās plāno ieviest, lai nodrošinātu atbilstību minētās direktīvas II pielikumā izklāstītajiem noteikumiem par uzņēmumu apstiprināšanu saistībā ar mājputnu un inkubējamo olu iekšējo tirdzniecību Savienībā.
            
         
               (2)
            
            
               Ņemot vērā Horvātijas paredzamo iestāšanos Savienībā 2013. gada 1. jūlijā, tā ir iesniegusi Komisijai plānu saskaņā ar Direktīvas 2009/158/EK 3. panta 1. punktu. Minētais plāns, kurā izdarīti grozījumi saskaņā ar Komisijas ierosinājumiem, kurus tā sniedza plāna izskatīšanas gaitā, atbilst Direktīvā 2009/158/EK paredzētajiem kritērijiem un ļauj sasniegt minētās direktīvas mērķus, ja Horvātija to efektīvi īsteno un regulāri atjaunina. Tāpēc tas būtu jāapstiprina.
            
         
               (3)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo apstiprina plānu, kuru Horvātija iesniedza Komisijai 2013. gada 19. aprīlī un kurā saskaņā ar Direktīvas 2009/158/EK 3. panta 1. punktu ir aprakstīti valsts pasākumi, ko tā plāno ieviest, lai nodrošinātu atbilstību minētās direktīvas II pielikumā izklāstītajiem noteikumiem par uzņēmumu apstiprināšanu saistībā ar mājputnu un inkubējamo olu iekšējo tirdzniecību Savienībā.
   2. pants
   Šis lēmums ir adresēts dalībvalstīm.
   
      Briselē, 2013. gada 28. jūnijā
      
         
            Komisijas vārdā –
         
            Komisijas loceklis
         
         Tonio BORG
         
      
   
   
      (1)  OV L 343, 22.12.2009., 74. lpp.